text: KIF skal møde Kiel
  29 juni 2013 kl. 06.28
  KIFs håndboldherrer skal op imod THW Kiel i Champions Leagues gruppespil.
  KIF Kolding Københavns håndboldherrer fik en særdeles hård gruppe i Champions League.
  De danske sølvvindere skal møde tyske THW Kiel, polske Kielce, spanske Atlético Madrid, franske Dunkerque samt en vinder fra kvalifikationsgruppe 4
  Aalborgs håndboldherrer er også kommet i en svær pulje i Champions League-gruppespillet.
  Det danske mesterhold skal møde RK Gorenje Velenje fra Slovenien, SG Flensburg-Handewitt fra Tyskland, Naturhouse La Rioja fra Spanien, en vinder fra kvalifikationsgruppe 1 samt vinderen mellem HSV Hamburg og Füchse Berlin.
  Især mødet med det tyske "danskerhold" fra Flensburg bliver interessant. De danske fløje Anders Eggert, Lasse Svan Hansen, stregspilleren Michael V. Knudsen, målmand Søren Rasmussen samt playmakeren Thomas Mogensen spiller for Flensburg.S
  